Man gevonnis oor verkragting van gestremde meisie | Maroela Media
'n Man is vandeesweek in die Upington-streekshof gevonnis agt jaar ná die seksuele aanranding van 'n meisie wat fisies en verstandelik gestremd is.
Die meisie was in Augustus 2012 sewe jaar oud toe 'n nabye familielid haar in hul huis in Rosedale in Upington verkrag het.
Brig. Nicky Mills, provinsiale hoof van die polisie se eenheid vir gesinsgeweld, seksuele oortredings en kinderbeskerming, het gesê die ma van die meisie het haar in die sitkamer gelos en na buite gegaan. Toe sy terugkom, het sy die beskuldigde, 'n familielid wat by hulle in die huis gewoon het, by die slagoffer gesien. "Die meisie kon vir haar ma sê dat sy seksueel aangerand is."
Ao Marius Struwig, die ondersoekbeampte, het die beskuldigde kort daarna in hegtenis geneem en hy was sedertdien in aanhouding.
"Die deursettingsvermoë en toewyding van ao Struwig het seker gemaak dat die slagoffer kon getuig. Sy het 'n tabletrekenaar gebruik om te kommunikeer. Dit was 'n eerste vir die Noord-Kaapse hof en dit het dit moontlik gemaak dat die slagoffer gehoor kon word en het verseker dat geregtigheid kon geskied."
Die 36-jarige man, 'n oom van die meisie, is skuldig bevind het agt jaar tronkstraf opgelê. Die man se naam is in die nasionale register vir seksuele oortreders opgeteken en hy is ook onbevoeg verklaar om 'n vuurwapen te besit.
Kapt. Koos van der Heever, eenheidbevelvoerder, het ao Struwig ook geloof vir sy uitstekende ondersoekwerk en sy toewyding om 'n gestremde slagoffer 'n stem te gee en seker te maak dat geregtigheid geskied.
Sewe sterf toe ambulans motor tref
8 Jaar??? My goeie Blikkies!!!! Registet??? Watter register. Hierdir.beskaafde land van ons wat nie eers na sy kinders kan omsien nie
Adjudant Marius Struwig, ek sê vir jou baie dankie! jy het vir hierdie dogtertjie ingestaan met ALLES wat 'n ouer moet hê! SALUUT!